Document ID: 32009R0129

KOMISSION ASETUS (EY) N:o 129/2009,
annettu 13 päivänä helmikuuta 2009,
asetuksen (EY) N:o 197/2006 muuttamisesta entisiä elintarvikkeita koskevien siirtymäkauden toimenpiteiden voimassaolon osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 32 artiklan 1 kohdan,
sekä katsoo seuraavaa:
(1)
Asetuksella (EY) N:o 1774/2002 luodaan kattavat puitteet eläimistä saatavien sivutuotteiden keräämiselle, käytölle ja hävittämiselle.
(2)
Entisten elintarvikkeiden keräämistä, kuljetusta, käsittelyä, käyttöä ja hävittämistä koskevista asetuksen (EY) N:o 1774/2002 mukaisista siirtymäkauden toimenpiteistä 3 päivänä helmikuuta 2006 annetussa komission asetuksessa (EY) N:o 197/2006 (2) asetetaan joitakin siirtymäkauden toimenpiteitä, joiden voimassaolon on määrä päättyä 31 päivänä heinäkuuta 2009.
(3)
Komissio on hyväksynyt ehdotuksen (3) asetuksen (EY) N:o 1774/2002 muuttamiseksi. Ehdotus on nyt lainsäätäjien pohdittavana, ja siinä yhteydessä tarkastellaan entisiin elintarvikkeisiin sovellettavia sääntöjä ja saatavilla olevaa tieteellistä näyttöä, joka liittyy tällaisista eläinsivutuotteista aiheutuviin riskeihin. Sen vuoksi on aiheellista jatkaa nykyisen siirtymäkautena sovellettavan toimenpiteen voimassaoloa, jotta nykyisiä entisiin elintarvikkeisiin sovellettavia sääntöjä sovelletaan, kunnes uudet säännöt saadaan vahvistettua.
(4)
Kun otetaan huomioon se päivämäärä, jota komissio ehdottaa tarkistetun eläinsivutuoteasetuksen voimaantulopäiväksi, on aiheellista jatkaa asetuksen (EY) N:o 197/2006 voimassaoloa 31 päivään heinäkuuta 2011.
(5)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 197/2006 5 artiklassa päivämäärä ”31 päivään heinäkuuta 2009” päivämäärällä ”31 päivään heinäkuuta 2011”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä helmikuuta 2009.

Labels: 0
17
6
20